સુમતિબહેનના નેતૃત્વ હેઠળ મોરારજી પરિવારની કંપની સિંધિયા સ્ટિમ એન્ડ નેવિગેશને ભારે પ્રગતિ કરી. એક સમયે વિશ્વના ૨૮ દેશોમાં તેમની ઓફિસ હતી, ૮૦થી વધુ દેશો સાથે તેમનો કારોબાર હતો અને દુનિયાભરમાં ૧૨૦૦૦થી વધુ લોકો તેમની કંપનીમાં કામ કરતાં હતાં. જે સમયે ભારત જ નહિ, વિશ્વમાં પણ શીપિંગ બિઝનેસ પુરુષોની મોનોપોલી ગણાતો હતો ત્યારે એક મહિલા તરીકે સુમતિબહેને મેળવેલી સફળતા નોંધપાત્ર ગણાય.